Andrea Motis

**Andrea Motis** (s. 9. toukokuuta 1995 Barcelona, Espanja) on espanjalainen jazzlaulaja, trumpetisti, saksofonisti ja säveltäjä.

## Lapsuus musiikkikoulussa ja Sant Andreu Jazz Band
Andrea Motis kasvoi jazzmusiikin parissa ja hänen ensimmäisiä musiikillisia muistojaan ovat lastenlaulujen sijaan isän kotona soittamat jazzlevyt.

7-vuotiaana Motis alkoi opiskella Barcelonan Sant Andreun kunnallisessa musiikkikoulussa. Lahjakkuuden ja harjoittelun ansiosta hänestä tuli koulun johtava trumpetisti. Myöhemmin hän alkoi soittaa myös saksofonia.

Vuonna 2007 eli 12-vuotiaana Andrea Motis liittyi Sant Andreu Jazz Bandiin, jota johti musiikkikoulun opettaja, jazzmuusikko Joan Chamorro. Motis pääsi soittamaan soolo-osuuksia ja toimimaan laulusolistina. Bändin mukana hän pääsi esiintymään ja levyttämään yhdessä useiden jazzmaailman huippumuusikoiden kanssa (muun muassa trumpetisti Terell Stafford, saksofonistit Jesse Davis, Scott Hamilton ja Dick Oatts, moni-instrumentalisti Scott Robinson ja pasunisti Wycliffe Gordon). Andrea Motis jäi pois Sant Andreu Jazz Bandista vuonna 2016 täytettyään 21 vuotta.

## Solistin ura
14-vuotiaana Andrea Motis alkoi esiintyä säännöllisesti mentorinsa Joan Chamorron yhtyeen (Joan Chamorro Trio/Quartet) solistina.

Vuonna 2011 16-vuotias Motis esiintyi Miles Davisin muistokonserttia varten kootun Miles Tribut Bandin laulusolistina. Konsertissa nauhoitettiin *Sketches of Catalonia* -niminen levy. Levyn nimi viittaa Davisin ja Gil Evansin vuonna 1960 julkaisemaan *[[Sketches of Spain]]* -levyyn.

## Ammattimuusikon opinnot
17-vuotiaana Motis pääsi opiskelemaan musiikkia Oriol Martorell -taidekouluun, joka sijaitsee Barcelonan Nou Barrisissa. Siellä hän kehittyi edelleen ja hioi omaa tyyliään jazzmuusikkona ja laulajana.

Vuonna 2015 hän aloitti opinnot Escola Superior de Música de Catalunya (ESMUC) -musiikkiyliopistossa Barcelonassa, pääaineenaan Jazz-trumpetti.

Motis soittaa trumpetin lisäksi sopraano- altto- ja tenorisaksofonia sekä flyygelitorvea

## Yhtyeet
Motis esiintyy pääosin Andrea Motis & Joan Chamorro Group -yhtyeen kanssa. Motisin ja Joan Chamorron lisäksi yhtyeeseen kuuluvat Ignasi Terraza (piano, Hammond-urut), Josep Traver (kitara) sekä Esteve Pi (rummut).

Motis ja yhtye ovat esiintyneet Euroopan lisäksi myös muun muassa Latinalaisessa Amerikassa, Yhdysvalloissa ja Etelä-Afrikassa ja Japanissa. Loppuvuonna 2015 Motis & Chamorro Group esiintyi Bostonissa, Yhdysvalloissa yhdessä kuubalaisen Buena Vista Social Club -orkesterin kanssa.

Alkuvuodesta 2017 lähtien Motis on toiminut chileläisen Escuela de Música Papagenon Jazz-työpajojen vierailevana opettajana. Tuolloin yhtä esiintymistä varten opettajista koottu yhtye on edelleen olemassa ja esiintyy sekä Latinalaisessa Amerikassa että Euroopassa. Yhtyeen toisena taiteellisena johtajana toimii itävaltalainen jazz-viulisti Christoph Mallinger. Motis & Mallinger Quintet -yhtyeen muut jäsenet ovat itävaltalainen kontrabasisti Martin Heinzle ja argentiinalaissyntyinen kitaristi Federico Dannemann. Yhtyeen rumpalina Etelä-Amerikassa on toiminut chileläinen Carlos Cortes  ja Euroopassa espanjalainen Esteve Pi.

Motis esiintyy satunnaisesti myös muissa kokoonpanoissa.

## Levytykset
Ensimmäinen soololevy ilmestyi vuonna 2010 Motisin ollessa 15-vuotias. Hän levytti sen yhdessä musiikinopettaja Chamorron ja tämän yhtyeen kanssa ja levyn nimi on *Joan Chamorro presenta Andrea Motis*. Levyllä Motis laulaa tunnettuja jazz-standardeja.

Andrea Motisin toisella levyllä, *Feeling Good* (2012), soitetut trumpettisoolot olivat yhtyeen johtajan Joan Chamorron mukaan jo sataprosenttisesti Motisin omaa improvisaatiota.

Levytys *Live at Jamboree* nauhoitettiin huntikuussa 2013 kolmessa erillisessä klubikonsertissa yhdessä saksofonisti Scott Hamiltonin kanssa.

Vuonna 2014 ilmestyivät live-levyt *Motis & Chamorro Big Band* sekä *Live at Casa Fuster*. Vuonna 2015 ilmestyi levy *Live at Palau de la Musica*. Se tallennettiin 1. kesäkuuta 2013 Barcelonassa,  Katalonian musiikkipalatsissa pidetyssä konsertissa jossa Andrea Motis & Joan Chamorro group esiintyi yhdessä Vallesin sinfoniaorkesterin kanssa.

Helmikuussa 2017 ilmestyi sooloalbumi *Emotional Dance*. Levy on ensimmäinen joka on julkaistu yksin Motisin nimellä ja jolla kuullaan myös hänen omia sävellyksiään. Motis & Chamorro Quintetin lisäksi Levyllä esiintyvät muun muassa yhdysvaltalaiset saksofonistit Scott Robinson ja Joel Frahm, vibrafonisti Warren Wolf sekä espanjalainen saksofonisti Perico Sambeat.

Maaliskuussa 2019 ilmestynyt *Lo Outro Lado do Azul* -levy koostuu lähes yksinomaan brasilialaisesta musiikista. Levytyksessä oli mukana myös brasilialaisessa musiikissa  tyypillisesti käytettäviä perinteisiä kielisoittimia kuten brasilialainen 7-kielinen kitara ja cava quinho.

## Diskografia
* Joan Chamorro presenta Andrea Motis  (Temps Record 2010). 
* Joan Chamorro & Andrea Motis: ''Feeling Good''  (2012). 
* Andrea Motis & Joan Chamorro Quintet: ''Live at Jamboree''  (2013). CD + DVD. 
* Motis Chamorro Big Band  (Jazz to Jazz,  (2014) 
* Motis Chamorro Quartet: Live at Casa Fuster  (2014) 
* Andrea Motis & Joan Chamorro with Orquestra simfónica del Vallés: Live at Palau de la Musica  (2015) 
* Andrea Motis: He's Funny That Way  EP (Impulse! 2016)
* Andrea Motis: Emotional Dance  (Impulse! 2017) 
* Andrea Motis: Lo Outro Lado do Azul (Verve 2019)

## Yhteistuotannot
* Sant Andreu Jazz Band, "*[http://santandreujazzband.bandcamp.com/album/jazzing-live-at-casa-fuster Jazzing 1]*" (Temps Record 2009)
* Sant Andreu Jazz Band, "*[http://santandreujazzband.bandcamp.com/album/jazzing-2 Jazzing 2]*" (Temps Record 2010)
* Miles Tribut Big Band: "*[http://jazztojazz.bandcamp.com/album/sketches-of-catalonia Sketches of Catalonia] *" (revista JAÇ, núm. 40, lokakuu 2011)
* Marató de TV3 (2011)
* Sant Andreu Jazz Band, "*[http://santandreujazzband.bandcamp.com/album/jazzing-3-live-at-palau-de-la-m-sica Jazzing 3]*" (Temps Record 2012)
* *Joan Chamorro presenta: [http://jazztojazz.bandcamp.com/album/joan-chamorro-presenta-eva-fernandez Eva Fernández] * (Temps Record 2013)
* Sant Andreu Jazz Band, "*[http://santandreujazzband.bandcamp.com/album/jazzing-4-vol-1 Jazzing 4, Vol.1]*" (Temps Record 2013)
* Sant Andreu Jazz Band, "*[http://santandreujazzband.bandcamp.com/album/jazzing-4-vol-2 Jazzing 4, Vol.2]*" (Temps Record 2013)
* *Joan Chamorro presenta: [http://jazztojazz.bandcamp.com/album/joan-chamorro-presenta-magali-datzira Magalí Datzira] * (Temps Record 2014)
* The New Catalan Ensemble, Andrea Motis y Joan Chamorro: *[http://jazztojazz.com/en/product/coses-que-es-diuen-pero-que-no-es-fan/ Coses que es diuen però que no es fan]* (2014). CD
* *Joan Chamorro presenta: [http://jazztojazz.bandcamp.com/album/la-magia-de-la-veu La magia de la veu] * (Temps Record 2014)
* *Joan Chamorro presenta: [http://jazztojazz.bandcamp.com/album/joan-chamorro-presenta-rita-payes Rita Payés] * (Temps Record 2014)
* Sant Andreu Jazz Band, "*[http://santandreujazzband.bandcamp.com/album/jazzing-5 Jazzing 5]*" (Temps Record 2015)
* *[https://jazztojazz.bandcamp.com/album/joan-chamorro-presenta-marc-mart-n Joan Chamorro presenta: Marc Martin] * (Temps Record 2015)
* Sant Andreu Jazz Band, "''Jazzing 6, Vol. 1''" (Temps Record 2016)
* Sant Andreu Jazz Band, "*[https://santandreujazzband.bandcamp.com/album/jazzing-6-vol-2 Jazzing 6, Vol. 2]*" (Temps Record 2016)
* *[https://jazztojazz.bandcamp.com/album/joan-chamorro-presenta-joan-mar-sauque Joan Chamorro presenta: Joan Mar Sauqué] * (Temps Record 2016)
* Joan Chamorro Nonet: "*[https://jazztojazz.bandcamp.com/album/joan-chamorro-nonet-more-play-alfons-carrascosas-arrangements Joan Chamorro Nonet & More plays Alfons Carrascosa's Arrangements, feat. Dick Oatts] *" (Temps Record 2016)
* Joan Chamorro & Rita Payes, "*[https://jazztojazz.bandcamp.com/album/lua-amarela Lua Amarela] *" (Temps Record 2016)
* Joan Chamorro & Jazz Ensemble: "''La magia de la veu & Jazz Ensemble''" (Temps Record 2016)
**[https://santandreujazzband.bandcamp.com/album/joan-chamorro-presenta-elia-bastida Joan Chamorro presenta Élia Bastida]* (Jazz to Jazz 2017)
**[https://santandreujazzband.bandcamp.com/album/joan-chamorro-presenta-joan-codina Joan Chamorro presenta Joan Codina]* (Jazz to Jazz 2018)
**[https://santandreujazzband.bandcamp.com/album/joan-chamorro-presenta-alba-armengou Joan Chamorro presenta Alba Armengou]* (Jazz to Jazz 2019)
**[https://santandreujazzband.bandcamp.com/album/joan-chamorro-presenta-carla-motis Joan Chamorro presenta Carla Motis]* (Jazz to Jazz 2019)

## Lähteet

## Aiheesta muualla
Bandcamp:
*http://jazztojazz.bandcamp.com/ Kuunneltavissa ilmaiseksi.
* CD- ja DVD-levyt, kiertueaikataulut: http://jazztojazz.com/en/

Youtube: 
*Andrea Motis (16v) & Miles Tribut Band: Some Day my Prince will come (2011)
*Andrea Motis & Jesse Davis & Sant Andreu Jazz Band: All Too Soon (2011)
*Andrea Motis & Joan Chamorro Quintet ft. Sott Hamilton: Lullaby of Birdland (2012)
*Andrea Motis & Joan Chamorro Quintet ft. Scott Hamilton: Moody's Mood for love (2012)
*Joan Chamorro Nonet: Samba em Preludio (2014)
*Andrea Motis & Joan Chamorro group & Marc Martin & Jon-Erik Kellso: Virgili's Blues (2015)
*La Magia de la Veu & Jazz Ensemble: Sister Sadie (2016)
*Andrea Motis & Joan Chamorro Quintet: These Foolish Things - Baby Boy (2016)
*Joan Chamorron Youtube-kanava
*Andrea Motis Youtubessa